Marcomannia

***Marcomannia*** fue un provincia del romano imperio que ya planea el emperador si Marco Aurelio establece na el territorio al norte del Danubio (el maga actual Eslovaquia occidental y Moravia, Chequia oriental). Ya habita el zona el maga germanico tribu del maga marcomano y el maga cuado, parcialmente conquistao por el maga romano entre 174 y 180 EC, y de ahi el nombre.

Desde epoca de si Augusto, ya ocupa el maga romano con un delgao franja lang del derecho margen del Danubio y un muy chico parte del actual [suroccidental Eslovaquia ([Celemantia, Gerulata, Devin). Na cuanto al mayoria del zona de maga futuro Chequia y Eslovaquia, ya queda este maga controlao por maga germanico tribu bajo cierto grado de romano contacto e influencia. Ya quere si Tiberio conquista con todo Germania hasta el rio Elba y na 6 EC ya envia ele con un militar expedicion desde el fuerte de Carnuntum al actual Mušov (Moravia) pero ya debe suspende con el conquista debio a un revuelta na Panonia.

Tras 174 EC lang ya puede el emperador si Marco Aurelio alcanza, durante el maga marcomano guerra, con el maga valle del maga rios Váh, Nitra y Hron, cuyo maga cuenca ta cubri con el actual Eslovaquia y donde hallao maga resto de maga campamento de marcha como Laugaricio. Ta inclui tambien el maga arqueologico descubrimiento con maga romano resto na el entorno de Brno y otro maga ubicacion na el nordeste de Moravia: tres provisional romano campamento, situao na el region conocio como Puerta de Moravia (Olomouc-Neředín, Hulín-Pravčice, Osek). Ya mostra el maga chico romano fuerte de Zavod y Suchohrad, na el rio Morava, con intencion de penetra hacia el norte a Bohemia y el cuenca del rio Óder na el sur del actual Polonia.

Ya abandona el maga sucesor de si Marco Aurelio con el maga proyecto de directo conquista, pero —con el excepción de si Valentiniano I— ya mantene ellos con un relativamente amistoso relacion con el maga tribu del zona. Ya sufri ansina el maga marcomano y el maga cuado con un proceso de romanizacion y ya queda el area integrao na el romano cultural esfera durante el dos maga siguiente siglo. De hecho, ya alcanza el romanizacion con el de suyo cenit durante el tardio romano periodo (el maga aca-3 y aca-4 siglo). De aquel relativamente pacifico periodo ta data manada edificio (siguro maga residencia de maga local aristocrata) con abundante evidencia de comercio con el civilizacion romano incuntrao na el territorio del suroccidental Eslovaquia (Bratislava - Dúbravka, Cífer - Pác, Veľký Kýr). El maga romano de maga final del aca-4 siglo fueron capaz de exporta con el cristianismo al area: ya converti el germanico poblacion del maga marcomano cuando ya escucha si Fritigil, el de suyo reina, un viajero sobre San Ambrosio de Milan.

Cuanto año mas tarde ya devasta si Atila con el area, empezando con el maga migracion de masa que ya destrui con el Occidental Romano Imperio. Ya empeza el maga eslavo tribu a ocupa con el area.

## Contexto

Con el reinado de si Augusto (27 AEC.– 14 EC) ya empeza el periodo apodao como Pax Romana o romano paz. A pesar del maga continuo guerra na el maga frontera y un civil guerra por el imperial sucesion, ya queda na paz el mediterraneo mundo por mas de dos maga siglo. Ya amplia dramaticamente si Augusto con el imperio, anexionando con Egipto, Dalmacia, Panonia y Recia, expandiendo con el de suyo maga posesion na Africa y completando con el conquista de Hispania. Para maga final del de suyo reinado, ya conquista el maga ejercito de Augusto con el maga alpino region de Recia y Norico (maga actual Suiza, Baviera, Austria y Eslovenia), Iliria y Panonia (maga actual Albania, Croacia, Hungría, Serbia, etc.).

Inicialmente ya ocupa el maga romano bajo si Augusto con un delgao franja lang, del derecho margen del Danubio, y un muy chico parte del actual suroccidental Eslovaquia (Celemantia, Gerulata, Devin). Ya quere si Tiberio conquista con todo Germania hasta el rio Elba y na 6 EC ya envia ele con un militar expedicion desde el fuerte de Carnuntum al actual Mušov (Moravia) pero ya debe suspende con el conquista debio a un revuelta na Panonia.

Ya establece, y ya mantene, el romano imperio na expansion con un serie de maga puesto na el maga ribera del Danubio. El maga mas grande Carnuntum, cuyo maga resto ubicao a mitad del principal ruta entre Viena y Bratislava, y Brigetio (actual Szőny na el hungaro-eslovaco frontera). Ya establece el maga romano con un reino cliente cuado, germanico tribu del zona, para mantene con paz na el Medio Danubio. El maga marcomano el otro gran germanico tribu na el zona, y ya afirma si Tacito que "el maga marcomano el maga primero na fuerza y renombre". Si Marbod, marcomano rey na el primer cuarto del primer siglo del de kanaton era, un poderoso gobernante con un extenso imperio que ya cubri con el actual Bohemia y ya inclui bajo el de suyo egida con manada mas chico tribu. Ele plenamente independiente de Roma, si bien ya queda pa el maga marcomano maga romano cliente.

Ya construi el maga romano con maga fuerte na el provincia de Panonia, limitrofe con el territorio marcomano, desde comienzos del flavio dinastia (69 – 96 EC). Ya inclui este maga con Arrabona y Brigetio, na el actual Hungria, y el fuerte de Gerulata. Este ultimo fuerte, reconstruio cuanto vez antes de que ya termina el aca-4 siglo, es visible pa na el pueblo de Rusovce al sur de Bratislava.

## Maga marcomano guerra
### Maga germanico ataque (166–171)
Ya invadi Panonia na 166–167 un fuerza de 6000 maga lombardo y maga ubio. Rapidamente ya derrota el maga romano fuerza na el provincia con este invasion. Na el posterior periodo, ya inicia el militar gobernador de Panonia, si Iallio Basso, con maga negociacion con once maga tribu representao por el rey marcomano si Ballomar, un romano cliente. Na 168 ya cruza el maga marcomano y el maga victualio de nuevo con el Danubio na direccion a Panonia, pero ya retira tras el mobilizacion del romano ejercito estacionao na Carnutum, prometiendo con bueno conducta al maga romano.

Ya ocurri un mucho mas serio invasion en 169, cuando ya forma si Ballomar con un coalicion de maga germanico tribu para un nuevo cruce del Danubio. Ya gana este coalicion con un decisivo victoria sobre un fuerza de 20.000 maga romano soldao cerca de Carnuntum. Entonces ya dirigi si Ballomar con el parte mas grande del de suyo hueste hacia el sur hacia Italia, mientras ya saquea el resto con Norico. Ya arrasa el maga marcomano con Opitergium (Oderzo) y ya sitia Aquilea. Ya intenta el ejercito del prefecto del pretorio si Furio Victorino salva con el ciudad, pero vencio ele, muriendo el de suyo general. Ya reorganiza el maga romano, ya trae ellos con maga fresco tropa y finalmente ya expulsa ellos de romano territorio con el maga invasor para maga final de 171.

### Maga romano contraofensiva (172–174)
Na respuesta a esto, ya empeza si Marco Aurelio con un invasion na 172, cuando ya cruza el maga romano con el Danubio hacia marcomano territorio  A pesar de que conoce con poco maga detalle, exitoso el maga romano, subyugando con el maga marcomano y el de ellos maga aliao, el maga varisco y el maga cotini. Despues del campaña de 172, ya adopa si Marco Aurelio y el de suyo hijo si Comodo con el titulo de "*Germanicus*" (es deci, *Germanico*) y ya acuña con maga imperial moneda con el inscripcion "*Germania subacta*" ("Alemania subyugao"). Ya somete el maga marcomano a un duro tratao.

Na 173, ya hace el maga romano con campaña contra el maga cuado, que ya asisti con el de ellos maga marcomano pariente na contra del tratado. Ansina tambien vencio y subyugao el maga cuado. Na 174, ya penetra si Marco Aurelio hasta el maga valle del maga rio Váh, Nitra y Hron, donde hallao maga romano campamento de marcha como Laugaricio. Na el maga margen del Hron ya escribi el emperador filosofo con el de suyo Maga meditacion.Ya mostra el maga chico romano fuerte de Zavod y Suchohrad, na el rio Morava, con un intencion de penetra hacia el norte de Bohemia-Moravia y el cuenca del rio Óder (y siguro el sur del actual Polonia).

Na el mismo año, ya marcha de nuevo el maga legion de si Marco Aurelio contra el maga cuado. Na respuesta, ya depone el maga cuado con el de ellos prorromano rey, si  Furtio, y ya corona ellos na el de suyo lugar con el de suyo rival si Ariogaeso. Ya nega si Marco Aurelio a reconoce con Ariogaeso (como el legitimo rey), ansina que ya captura y ya exilia conele a Alejandria. Para maga final de 174, ya termina definitivamente el maga operacion de sometimiento del maga cuado.

### Rebelion de si Avidio Casio (175–176)

Ya desea si Marco Aurelio hace con campaña contra el maga restante tribu del area y establece con dos maga nuevo romano provincia, *Marcomannia* y *Sarmatia*, pero ya altera el rebelion de si Avidio Casio na el este con el maga plan del emperador. Ya marcha si Marco Aurelio hacia el este con el de suyo ejercito, acompañao por maga auxiliar destacamento de maga marcomano, maga cuado y maga varisco bajo el mando de si Marco Valerio Maximiano. Despues de suprimi con el revuelta de si Casio, ya regresa el emperador a Roma por primer vez na casi 8 maga año. El 23 de diciembre de 176 ya celebra el emperador con triunfo con el de suyo hijo, si Comodo, por el de suyo maga aleman victoria ("*de Germanis*" y "*de Sarmatis*"). Na conmemoracion de este maga conquista, ya erigi si Marco Aurelio con el aureliano columna a imitacion del columna de si Trajano.

### Segundo marcomano campaña (177–180)
Na 177, ya volve el maga cuado a rebele, seguio por el de ellos maga marcomano vecino. Despues de cuanto retraso, ya volve si Marco Aurelio a parti al norte el 3 de agosto de 178 para empeza con el de suyo segundo germanica campaña, demasiado tarde para que ya empeza el maga accion belico aquel mismo año. Ya recibi si Taruttieno Paterno con el supremo mando para el campaña de 179. El principal enemigo siguro el maga cuado, que ya queda derrotao. El 17 de marzo de 180, ya mori el emperador na Vindobona (actual Viena), o siguro na Bononia na el Danubio, al norte de Sirmium. Siguro ya mori ele de peste. Ya ocurri el de suyo muerte justo antes del inicio del siguiente campaña, con el proyecto —de crea con el maga provincia de *Marcomannia* y *Sarmatia*— casi completo.

## Posterior romano influencia
Cuando ya sucede si Comodo con si Marco Aurelio, ya mostra poco interes na continua con el guerra. Contra el consejo del de suyo maga general, ya negocia otro tratao de paz con el maga marcomano y el maga cuado, na el que ya apalabra ele retira al sur del *[[limes]]* del Danubio. Ya parti si Comodo para Roma a maga final de 180., celebrando con un triunfo na el capital.

Ya continua el romanizacion del barbaro poblacion durante el tardio romano periodo (181-380). Na el territorio del actual suroccidental Eslovaquia (Bratislava - Dúbravka, Cífer - Pác, Veľký Kýr), na el relativamente pacifico periodo del maga aca-3 y aca-4 siglo, ya aparece manada edificio de romano estilo con abundante evidencia de comercio con el romano civilizacion (siguro maga residencia de maga cuado aristocrata, y/o maga marcomano de prorromano tendencia). Tambien visible el maga romano influencia na maga baño, maga moneda, maga vaso y maga anfora datao de este periodo.

Al maga final del aca-5 siglo, capaz el maga romano de exporta con el cristianismo al area: ya converti el germanico poblacion del maga marcomano cuando ya conoce si Fritigil, el de suyo reina, con un cristiano viajero del Romano Imperio poco antes de 397. Ya habla el viajero de si Ambrosio, el famoso obispo de Milan, y impresionao por el testimonio de este viajero, ya converti el reina al cristianismo y ya persuadi con el de suyo esposo, poniendo conele bajo romano proteccion. Na el maga romano ruina del castillo de Devin, incuntrao el mas antiguo conocio cristiano iglesia al norte del Danubio, siguro construio a maga comienzo del aca-5 siglo.

## Maga arqueologico resto
### Laugaricio

Cerca del mas norteño linea de romano presencia, como parte del *[[limes|romanus limes]]*, ya yace el campamento de invierno de Laugaricio (actual Trenčín). Fue el escenario de un batalla entre el Legio II Adiutrix y el maga cuado na 179 EC.

Ya graba el maga soldao del Legio II Adiutrix con un inscripcion na el maga roca del bajo parte del fortaleza, luego usao como castillo na maga posterior epoca, que ta reza:

*Victoriae Augustorum exercitus, qui Laugaricione sedit, mil(ites) l(egiones) II DCCCLV. (Maximi)anus leg(atus leg)ionis II Ad(iutricis) cur(avit) f(aciendum)*

"Al Victoria del ejercito del maga Augusto, estacionao na Laugaricio, 855 maga legionario del II (ya dedica con este monumento), por maga orden de Maximiano, legao del auxiliar Legion II."


### Gerulata

Gerulata fue un romano militar campamento na uso entre el maga aca-2 y aca-4 siglo. Incuntrao ele cerca del actual localidad de Rusovce, na el derecho margen del Danubio al sur de Bratislava. Siguro ta deriva el nombre de un celta toponimo para el ubicacion, que ta parece un vado sobre el rio. Ya establece ellos con el fortificaoo campamento durante el flavio dinastia, construio por el maga aca-5, aca-14 y aca-15 legion, y ya queda el campamento na uso durante todo el romano periodo.

El sitio el foco de manada arqueologico campaña. Ta inclui el maga hallazgo con:
* Maga votivo na roca y maga sepulcral monumento ricamente decorao con maga planta y figura,
* Manada militar artefacto, ansina como maga decorativo joya, cierre y hebilla,
* Otro maga joya, incluio maga gema, brazalete, colgante, anillo y amuleto,
* Maga moneda, incluio el completo secuencia de maga romano emperador con el salvedad de un intervalo a maga mediao del aca-3 siglo, y
* Maga herramienta del dia a dia como maga hoz, tijera, cincel, llave, pinza, entre otro maga. por ejemplo maga ficha de juego y maga dado.

Ta refleja el maga hallazgo con el cosmopolita naturaleza del imperio Romano. Tambien ya libra el maga tropa estacionao aqui con maga campañas na el bajo Rin y na Africa. Incuntrao maga representacion del maga romano, etrusco y griego dios, ansina como maga simbolo de maga culto de Frigia, Siria, Africa y otro maga lugar. Tambien hay maga temprano rastro de cristianismo.

### Celemantia

Ta queda el fortaleza de Celemantia na el actual localidad de Iža-Leányvár na el izquierdo margen del Danubio, maga agua abajo de Gerulata. Brigetio (actual Szőny), na el mismo margen, fue un prospero urbano centro na Panonia, como ta evidencia el maga resto de maga templo, balneario y villa con maga elaborao mosaico, ceramica y maga artefacto de metal. Celementia fue un puramente militar puesto conectao con Brigetio por un puente de maga ponton capaz de retira na maga tiempo de guerra. Empeza el de suyo construccion na 171, bajo el reinado de si Marco Aurelio. Na 179 ya quema el fortaleza el maga marcomano y cuado tribu masquen ya reedifica el maga romano con el estructura na piedra na el mismo ubicacion, perdurando desde entonces.

Celemantia era un enorme fortaleza, formando con un cuadrao de aproximadamente 172 maga metro de lado con maga redondeao esquina. Ya medi el maga muro 2 maga metro de ancho y 5 maga metros de alto. Ya conta el campamento con 20 maga torre con maga muro reforzao y dos maga torre guardando con el maga puerta na el centro de cada lado. Ya inclui el maga edificio del campamento con un cuartel, maga establo y maga almacen segin el maga estandar diseño del romano ejercito. El maga principal edificio fueron construio de piedra pero ya tene el mayoria del campamento con solo cimiento de piedra lang mientras que el maga pared eran de adobe y el techo de maga teja. Tambien ya tene el campamento con maga aljibe, pozo, cisterna y horno. Ya sufri Celemantia con un significativo reforma en el aca-4 siglo.

Al final del cuarto siglo, destruio y hinde reconstruio el campamento. Ya ocupa el maga cuado con el maga ruina un tiempo antes del de suyo final abandono na el aca-5 siglo. Ya servi el maga resto despues como cantera para construi con el fortaleza de Komárno y otro maga edificio de dicho localidad. Na 1906–1909 ya ocurri el maga inicial exploratorio arqueologico trabajo, continuao por maga esporadico proyecto desde entonces. Ademas del maga arqueologico resto, hay maga moneda y otro maga objeto de metal, un estatuilla de marfil de un comico actor, maga ceramico fragmento, maga arma, maga joya, maga herramienta y equipamiento. Ta mostra el maga esculturas de piedra con el diversidad de maga religioso creencia presente na el romano mundo.

### Otro maga ubicacion
* Na el cerro de Devin, donde ta desemboca el Morava na el Danubio, visible uno del maga primer militar romano instalacion na el Medio Danubio. Puede el maga resto corresponde a un chico fortaleza o un fortificao torre. Na el maga ruina, incuntrao un cruz de hierro na un tumba que ta data del aca-4 siglo, el mas antiguo conocio muestra de cristianismo al norte del Danubio.
* Ta indica el maga fuertes de Zavod y Suchohrad, na el Morava, con un intento de penetra hacia el norte de Bohemia-Moravia y el cuenca del rio Oder.
* Cerca de Bratislava na Stupava, excavao un romano fuerte del periodo del maga marcomano guerra. Ta inclui el maga hallazgo con maga documento, ceramica, maga joya, maga moneda, maga fragmento de ceramica y maga herramienta.
* Ya localiza el maga ultimo arqueologico descubrimiento con mas romano recinto, na el entorno de Brno, llevando al conclusion de que el romano avance desde Carnumtum baka ya llega mas alla al noreste de cosa pensao, hasta el region del actual polaco-eslovaco frontera. De hecho, ta mostra el maga reciente arqueologico excavacion, ademas del maga aereo prospeccion, con maga ubicacion na el nordeste de Moravia: tres maga provisional romano campamento (siguro ligao al fuerte de Laugaricio) situao na el llamao Puerta de Moravia (Olomouc-Neředín, Hulín-Pravčice, Osek), de cual parcialmente excavao ya dos maga.

## Mira tambien
* Historia de Eslovaquia
* Marco Aurelio
* Valentiniano I
* Marco Valerio Maximiano
* Carnuntum
* Celemantia
* Gerulata
* Castillo de Devin

## Maga referencia